ananddey/assamese-wiki-corpus huggingface dataset:
মিশা ওমৰ

চাম্বিহা আইছাহ বিণ্টি ওমৰ (ইংৰাজী: Misha Omar; জন্ম: ৬ জানুৱাৰী ১৯৮২), পেছাদাৰীভাৱে মিশা ওমৰ নামেৰে পৰিচিত এগৰাকী মালয়েছিয়াৰ পপ গায়িকা, গীতিকাৰ আৰু অভিনেত্ৰী। তেওঁ ৮টা অনুগেৰাহ জুৱাৰা লাগু ট্ৰফী, ৫টা অনুগেৰাহ ইণ্ডাষ্ট্ৰি মিউজিক, ৩টা অনুগেৰাহ ইৰা আৰু মালয়েছিয়া চলচ্চিত্ৰ মহোৎসৱ তথা বেৰিতা হাৰিয়ান পপুলাৰ বিণ্টাং বঁটাৰপৰা এটাকৈ ট্ৰফী লাভ কৰিছে। তেওঁ কেলানটানৰ মাচাং জিলাৰ বাসিন্দা আৰু ২০০১ চনৰ বিণ্টাং আৰটিএম প্ৰতিযোগিতাত অংশগ্ৰহণ কৰি ১৯ বছৰ বয়সৰপৰাই কণ্ঠ সংগীতৰ ক্ষেত্ৰত নিজৰ কেৰিয়াৰ আৰম্ভ কৰিছিল। বংগা-বংগা চিণ্টা গীতটোৰ জৰিয়তে সফলতা লাভ কৰাৰ পাছত তেওঁৰ জনপ্ৰিয়তা শিখৰত উপনীত হয় আৰু চিটি নুৰহালিজা, দয়াং নুৰফাইজাহ, লিজা হানিম, নিং বাইজুৰা আৰু জেকলিন ভিক্টৰৰ দৰে অন্যান্য মহিলা গায়িকাৰ সৈতে সমপৰ্যায়ৰ জনপ্ৰিয় হৈ পৰে। তেওঁ ২০০০ চনৰ অন্যতম প্ৰভাৱশালী আৰু সৰ্বাধিক বিক্ৰী হোৱা মহিলা গায়িকা হিচাপে পৰিগণিত হয়।

মিশা মালয়েছিয়াৰ সেইসকল কমসংখ্যক শিল্পীৰ ভিতৰত এজন যিয়ে এছিয়াত নিজৰ নাম উজলাবলৈ সক্ষম হৈছে, বিশেষকৈ ২০০৩ চনত চাংহাইত অনুষ্ঠিত এছিয়ান মিউজিক এৱাৰ্ডত স্বৰ্ণ পদক জয় কৰাৰ পাছত। মিশাই দুবাৰকৈ এমটিভি এছিয়া এৱাৰ্ডছৰ বাবে মনোনীত হৈছিল আৰু ২০০৯ চনত এমটিভি ৱৰ্ল্ড ষ্টেজত গীত পৰিৱেশন কৰিবলৈ নিৰ্বাচিত হৈছিল। ইয়াৰ উপৰি তেওঁ ইউটিউবত ভিইভিঅ একাউণ্ট থকা প্ৰথমগৰাকী মালয়েছিয়াৰ শিল্পী আৰু তেওঁৰ গীতসমূহ আইটিউনছত বিক্ৰী হোৱা প্ৰাচীনতম মালয়েছিয়াৰ গীতসমূহৰ ভিতৰত আছিল। তেওঁ স্থানীয় উচ্চস্তৰীয় গায়কসকলৰ মাজত হাই-টেক মাইক্ৰ’ফোন ব্যৱহাৰৰ ক্ষেত্ৰতো এগৰাকী অগ্ৰণী শিল্পী।

প্ৰাৰম্ভিক জীৱন আৰু শিক্ষা

মিশা তেওঁলোকৰ সাতজন সন্তানৰ ভিতৰত চতুৰ্থ সন্তান। তেওঁৰ পিতৃ ওমৰ ইছমাইল এজন চৰকাৰী কৰ্মচাৰী আৰু মাতৃ জয়নান মহম্মদ নৰ এগৰাকী গৃহিনী। মিশাৰ মাতৃৰ পূৰ্বৰ বিবাহৰপৰাও কেইবাজনো সন্তান আছে। মিশাই ১৯৯৯ চনত কেলানটানৰ কোটা ভাৰুৰ কুবং কেৰিয়ান চেকেণ্ডাৰী স্কুল ১-ৰপৰা স্কুলীয়া শিক্ষা সমাপ্ত কৰে আৰু ২০০০ চনত ইউনিভাৰ্চিটি টিউন আব্দুল ৰাজাকত মেনেজমেণ্ট বিষয়ত অধ্যয়ন আৰম্ভ কৰে। সৰুৰেপৰাই মিশাৰ গানৰ প্ৰতি ধাউতি আছিল আৰু প্ৰায়ে কোটা ভাৰুৰ কামপুং বায়াম গুচিলত পৰিয়ালৰ সৈতে কেৰাওকেত গান গাইছিল। তেওঁৰ প্ৰথম প্ৰিয় পপ গীতটো আছিল মেনৰুহ হাৰাপান (জাইটন চামিয়ন)। কিশোৰী অৱস্থাত মিশা গায়িকা ফৌজিয়াহ লটিফ আৰু লিজা হানিমৰ প্ৰতি আকৰ্ষিত হৈছিল, কাৰণ তেওঁলোকৰ কণ্ঠৰ কোমলতাই মিশাক প্ৰভাবিত কৰিছিল। মিশাই প্ৰায়ে স্নানাগাৰত তেওঁলোকৰ গানবোৰ গাইছিল। মিশাই লগতে প্ৰকাশ কৰে যে কিশোৰী কালত তেওঁ এমি মাষ্টুৰাৰ পপ সংগীতৰ প্ৰতিও আগ্ৰহী আছিল আৰু এইগৰাকী বহুমুখী শিল্পীৰ অভিনয় প্ৰতিভাকো প্ৰশংসা কৰিছিল।

ডিস্ক’গ্ৰাফী

ষ্টুডিঅ’ এলবাম
মিশা (২০০২)
অক্ষৰা (২০০৪)
মিশা ওমৰ (২০০৮)

ইপি (EPs)
চেট পিলিহান মিশা (২০১২)

সংকলিত এলবাম (Compilation albums)
দিয়া...মিশা (২০১১)
হিটছ তৰবাইক - মিশা ওমৰ দান জেকলিন ভিক্টৰ (২০১৫)

তথ্যসূত্ৰ

শ্ৰেণী:গায়িকা
শ্ৰেণী:অভিনেত্ৰী
শিল্পী সিং

শিল্পী সিং এগৰাকী ভাৰতীয় নাৰী অধিকাৰ কৰ্মী ভাৰতৰ বিহাৰত গ্ৰাম্য অঞ্চলত ভাৰতীয় মহিলাৰ অধিকাৰ আৰু পুনৰ্বাসন, মানৱ সৰবৰাহৰ প্ৰতিৰোধ, বাল্যবিবাহ দিশত আগবঢ়োৱা অৱদানৰ বাবে তেওঁ পৰিচিত। তেওঁ ভূমিকা বিহাৰ নামৰ অ-লাভজনক প্ৰতিষ্ঠানটোৰ পৰিচালক৷ ১৯৯৬ চনত প্ৰান্তীয় লোকসকলক বিশেষকৈ বলপূৰ্বক বা আগতীয়াকৈ বিবাহৰ আশংকা থকা মহিলা আৰু ছোৱালীসকলক শিক্ষা আৰু দক্ষতা বিকাশৰ দ্বাৰা সৱলীকৰণ কৰাৰ উদ্দেশ্যেৰে এই প্ৰতিষ্ঠানটো প্ৰতিষ্ঠা কৰা হৈছিল, যাৰ উদ্দেশ্য আছিল তেওঁলোকৰ আৰ্থ-সামাজিক সুযোগসমূহ সম্প্ৰসাৰিত কৰা।

সমাজ কৰ্ম

তেওঁ বিহাৰৰ সীমাঞ্চল অঞ্চলৰ পৰা প্ৰায় ২৭৫ গৰাকী মহিলাক সৰবৰাহ হোৱাৰ পৰা উদ্ধাৰ কৰে। ঘৰুৱা হিংসাৰ পৰা ৰক্ষা পোৱা লোকসকলক তেওঁ সহায় আগবঢ়াইছিল।, তেওঁ ঘৰুৱা হিংসাৰ লগত পৰিৱেশ আৰু জলবায়ু পৰিৱৰ্তনৰ সৈতে পোনপটীয়া সম্পৰ্ক থকা বুলি স্বীকাৰ কৰিছিল। সিঙে সংকট কেন্দ্ৰ মুকলি কৰাৰ পোষকতাত অংশগ্ৰহণ কৰিছিল য'ত উদ্ধাৰ কৰা মহিলাসকলে বৈষম্যমুক্ত আৰু চৰকাৰী সুৰক্ষা থকা ঠাইত সকলো সহায় লাভ কৰিব পাৰিব। শিল্পী সিঙে নিজৰ সংস্থা ভূমিকা বিহাৰৰ জৰিয়তে কানাডাৰ দূতাবাস আৰু এন এছ এছ বিহাৰৰ সৈতে লিংগ সজাগতা আৰু সংবেদনশীলতাৰ বাবে প্ৰচাৰ চলাবলৈ যুৱ বক্তা সৃষ্টি কৰাৰ এক বুজাবুজিৰ চুক্তিত স্বাক্ষৰ কৰে।

বঁটা

১. ভিটাল ভইচ এণ্ড ৰিলায়েন্স ফাউণ্ডেশ্যনৰ মহিলা নেত্ৰী (২০২২-২০২৩) – সামাজিক সক্ৰিয়তাত নেতৃত্বৰ বাবে স্বীকৃতিপ্ৰাপ্ত।২. ছিক্ৰেট ছুপাৰষ্টাৰ অভিযান (আমীৰ খান পদক্ষেপ) – তৃণমূল পৰ্যায়ৰ সক্ৰিয়তাত প্ৰভাৱশালী কামৰ বাবে বৈশিষ্ট্যযুক্ত।৩. আন্তৰ্জাতিক দৰ্শনাৰ্থী নেতৃত্ব কাৰ্যসূচী (IVLP) প্ৰতিনিধি (২০১৫) – মানৱ সৰবৰাহৰ বিৰুদ্ধে যুঁজ দিয়াৰ নেতৃত্বৰ বাবে আমেৰিকাৰ দূতাবাসে নিৰ্বাচিত।

তথ্যসূত্ৰ

শ্ৰেণী:ভাৰতৰ মহিলা সমাজকৰ্মী
শ্ৰেণী:সমাজকৰ্মী
শ্ৰেণী:নাৰীৰ অধিকাৰ
শ্ৰেণী:জীৱিত ব্যক্তি
শ্ৰেণী:মানৱ অধিকাৰ কৰ্মী
সৰিতা যোশী

সৰিতা যোশী ( ; জন্ম: ১৭ অক্টোবৰ, ১৯৪১) এগৰাকী ভাৰতীয় চলচ্চিত্ৰ, মঞ্চ আৰু টিভি অভিনেত্ৰী। গুজৰাটী আৰু মাৰাঠী থিয়েটাৰৰ এগৰাকী আগশাৰীৰ আৰু গুৰুত্বপূ্ৰ্ণ অভিনেত্ৰী বুলি তেওঁক উল্লেখ কৰা হয়। ১৯৭০ দশকত স্বামী প্ৰবীণ যোশীৰ সৈতে কৰা গুজৰাটী নাটকৰ বাবে তেওঁ পৰিচিত। ষ্টাৰ প্লাছৰ হিট ‘ড্ৰামেডী’ বা বহু ঔৰ বেবীত (২০০৫-২০১০) গোদাবৰী ঠক্কৰৰ চৰিত্ৰত অভিনয় কৰি তেওঁ ব্যাপক স্বীকৃতি লাভ কৰে। ২০২০ চনত কলাৰ ক্ষেত্ৰখনলৈ আগবঢ়োৱা অৱদানৰ বাবে ভাৰত চৰকাৰে চতুৰ্থ সৰ্বোচ্চ অসামৰিক বঁটা পদ্মশ্ৰীৰে সন্মানিত কৰে। ১৯৮৮ চনত ভাৰতৰ সংগীত নাটক একাডেমীয়ে গুজৰাটী নাটকত অভিনয়ৰ বাবে সংগীত নাটক একাডেমী বঁটা প্ৰদান কৰে।

প্ৰাৰম্ভিক জীৱন

সৰিতাৰ জন্ম পুনেৰ এটা মধ্যবিত্তীয় মাৰাঠী পৰিয়ালত হৈছিল যদিও তেওঁ ডাঙৰ-দীঘল হৈছিল বদোদৰাত। তেওঁৰ পিতৃ ভীমৰাও ভোছলে এজন বেৰিষ্টাৰ আছিল। মাতৃ কমলাবাই ৰানে গোৱাৰ জীয়ৰী। পৰিয়ালে আৰ্থিক সমস্যাৰ সন্মুখীন হোৱাৰ বাবে ন বছৰ বয়সতে তেওঁ ভনীয়েক পদ্মাৰাণীৰ সৈতে মঞ্চত অভিনয় কৰিবলৈ লয়। প্ৰথমে তেওঁ পৰম্পৰাগত থিয়েটাৰত অভিনয় কৰিবলৈ লৈছিল যদিও সোনকালেই তেওঁ শান্তা আপ্তেৰ দৰে বিখ্যাত শিল্পীৰ সৈতে কাম কৰিবলৈ লয়। কিউ কী শাস ভি কভি বহু থী টিভি ধাৰাবাহিকত দক্ষাৰ চৰিত্ৰত অভিনয় কৰা অভিনেত্ৰী কেতকি দাৱে আৰু কমেডী চাৰ্কাছত হোষ্টৰ ভূমিকাত থকা পূৰৱী যোশী তেওঁৰ দুই জীয়ৰী।

সন্মান

১৯৮৮: সংগীত নাটক একাডেমী বঁটা (গুজৰাটী নাটকত অভিনয়ৰ বাবে)।
২০২০: কলাৰ ক্ষেত্ৰখনলৈ আগবঢ়োৱা অৱদানৰ বাবে ভাৰত চৰকাৰৰ দ্বাৰা পদ্মশ্ৰী প্ৰদান।

তথ্যউৎস

বাহ্যিক সংযোগ

Category:গুজৰাটী ব্যক্তি
Category:গুজৰাটী চলচ্চিত্ৰৰ অভিনেত্ৰী
Category:হিন্দী চলচ্চিত্ৰৰ অভিনেত্ৰী
Category:ভাৰতীয় মঞ্চ অভিনেত্ৰী
Category:সংগীত নাটক একাডেমী বঁটা বিজয়ী
Category:পদ্মশ্ৰী বঁটা বিজয়ী
অতসী বৰুৱা

অতসী বৰুৱা (ইংৰাজী: Atasi Barua; ৪ ছেপ্টেম্বৰ ১৯২১ – ২৬ জুন ২০১৬) এগৰাকী ভাৰতীয় চিত্ৰশিল্পী আছিল। তেওঁ বিংশ শতিকাৰ অন্যতম বিশিষ্ট ভাৰতীয় মহিলা চিত্ৰশিল্পী আছিল। তেওঁৰ কৰ্মৰাজি ভাৰত, নেপাল আৰু শ্ৰীলংকাৰ বাহিৰেও কলম্বো, তেহৰাণ, কায়ৰো, বেংকক, টকিঅ' আৰু আমেৰিকাৰ দৰে বিভিন্ন ঠাইত প্ৰদৰ্শিত কৰা হৈছে।

তথ্য সংগ্ৰহ

শ্ৰেণী:ভাৰতীয় নাৰী
শনিবাৰৰ মাতৃসকল

শনিবাৰৰ মাতৃসকল তুৰস্কৰ ইস্তানবুলৰ গালাটাছাৰাইত প্ৰতি শনিবাৰে দুপৰীয়া আধা ঘণ্টা সময় ধৰি গোট খায় আৰু প্ৰথম অৱস্থাত নিৰুদ্দেশ হোৱা আত্মীয়ৰ বিষয়ে স্পষ্টীকৰণ বিচাৰে। মূলতঃ ই ভুক্তভোগীৰ মাতৃৰে গঠিত আৰু নাগৰিক অবাধ্যতাৰ আৰ্হি হিচাপে বিখ্যাত, তেওঁলোকে ১৯৮০ চনৰ সামৰিক অভ্যুত্থানৰ যুগত আৰু ১৯৯০ চনৰ অ'এইচএএলৰ যুগত তুৰস্কত গভীৰ ৰাষ্ট্ৰই বলপূৰ্বকভাৱে নিৰুদ্দেশ কৰা আৰু ৰাজনৈতিক হত্যাকাণ্ডৰ প্ৰতিবাদৰ পদ্ধতি হিচাপে নীৰৱ ধৰ্ণাৰ সৈতে সাম্প্ৰদায়িক সতৰ্কতাৰ সংমিশ্ৰণ ঘটায়। ১৯৯৫ চনত এই গোটটো আৰম্ভ হৈছিল। আৰক্ষীৰ হিংসা আৰু বিচাৰকে ধৰি ৰাজ্য কৰ্তৃপক্ষৰপৰা দমনৰ সম্মুখীন হৈছে, শেহতীয়াকৈ ২০২০ চনৰ নৱেম্বৰ মাহত।

ইতিহাস

মানৱ অধিকাৰ সংস্থাৰ মতে, ১৯৯২ চনৰপৰা ১৯৯৬ চনৰ ভিতৰত তুৰস্কৰ পূব অংশত ৰাষ্ট্ৰৰদ্বাৰা ৭৯২টা বলপূৰ্বকভাৱে নিৰুদ্দেশ আৰু হত্যাৰ বাতৰি পোৱা গৈছে, আৰু বহুতো নিৰুদ্দেশ হোৱা লোকৰ খবৰ পোৱা নাই। (লগতে এইটোও চাওক,অহাল(OHAL)।

প্লাজা ডি মেয়’ৰ মাতৃসকলৰদ্বাৰা প্ৰভাৱিত হোৱা বুলি কোৱা হয়, তেওঁলোকৰ প্ৰথম ধৰ্ণা ১৯৯৫ চনৰ ২৭ মে’ত হৈছিল। ১৯৯৯ চনৰ ১৩ মাৰ্চত আৰক্ষীৰ বিশেষভাৱে কঠোৰ ধাৰাবাহিক আক্ৰমণ আৰু তাৰ ফলত অংশগ্ৰহণকাৰীসকলৰ পোৱা আঘাতৰ পিছত তেওঁলোকে নিজৰ প্ৰতিবাদ বন্ধ কৰিবলৈ বাধ্য হয়। ২০০৯ চনৰ ৩১ জানুৱাৰীত তেওঁলোকে পুনৰ প্ৰতিবাদ আৰম্ভ কৰে। বৰ্তমান প্ৰায় ৩০ জন লোকেৰে ২০২০ চনৰ নৱেম্বৰ মাহত এজন অভিযুক্তই প্ৰতিবাদকাৰীক "অবৈধ সভা" অনুষ্ঠিত কৰাৰ চেষ্টা কৰাৰ বাবে তিনি বছৰ পৰ্যন্ত কাৰাদণ্ডৰ দাবী জনায়।

গোটটোৰ মূল দাবীসমূহ হ’ল-

তুৰস্কত ৰাষ্ট্ৰৰ পৃষ্ঠপোষকতাত হোৱা হিংসা, সামৰিকীকৰণ আৰু সামৰিকতাবাদৰ বিষয়ে সজাগতা সৃষ্টি কৰা।
ৰাজনৈতিক হত্যা আৰু বলপূৰ্বক নিৰুদ্দেশৰ সীমাবদ্ধতা আঁতৰাবলৈ তুৰ্কীৰ দণ্ডবিধিৰ পৰিৱৰ্তন কৰা।

এৰদোগান চৰকাৰে নিষিদ্ধ কৰে

শনিবাৰৰ ৭০০সংখ্যক ভিজিলৰ পূৰ্বে এৰদোগান চৰকাৰে এম্নেষ্টী ইণ্টাৰনেশ্যনেল, হিউমেন ৰাইটছ ৱাচ আৰু ফ্ৰণ্ট লাইন ডিফেণ্ডাৰসকলে এক যৌথ বিবৃতিত “তুৰস্কত নাগৰিক সমাজ, মানৱ অধিকাৰ ৰক্ষাকাৰী আৰু শান্তিপূৰ্ণভাৱে নিজৰ মতানৈক্য প্ৰকাশ কৰাসকলৰ ওপৰত অদম্য দমন” বুলি কোৱাৰ অংশ হিচাপে শনিবাৰৰ মাতৃসকলক নিষিদ্ধ কৰিছিল। সেইদিনা গোট খোৱাৰ পিছত শনিবাৰৰ মাতৃসকলক গ্ৰেপ্তাৰ কৰা হ’ল। ২০২১ চনৰ ২৫ মাৰ্চত ইস্তানবুলত তেওঁলোকৰ বিচাৰ আৰম্ভ হয়।

তথ্যসূত্ৰ

শ্ৰেণী:নাৰীবাদী প্ৰতিবাদ
শ্ৰেণী:আন্দোলন
তাহীৰা কোচ্ছৰ

তাহীৰা কোচ্ছৰ (ইংৰাজী: Tahira Kochhar; জন্ম: ৩১ জানুৱাৰী ১৯৯০) এগৰাকী ভাৰতীয় অভিনেত্ৰী আৰু প্ৰাক্তন মডেল। তেওঁ ৰব্বা ম্যে ক্যা কৰুঁ ছবিৰ জৰিয়তে বলীউডত আত্মপ্ৰকাশ কৰিছিল।

প্ৰাৰম্ভিক জীৱন

তাহীৰা কোচ্ছৰৰ জন্ম ১৯৯০ চনৰ ৩১ জানুৱাৰীত নতুন দিল্লীত হৈছিল। তেওঁৰ মাতৃ কোমল কোচ্ছৰ ১৮ বছৰ ধৰি এগৰাকী শিক্ষয়িত্ৰী আছিল আৰু পিতৃ গোপাল কোচ্ছৰ এটা বিজ্ঞাপন, বিপণন তথা ৰিয়েল এষ্টেট এজেন্সীৰ গৰাকী। তেওঁৰ পিতৃ-মাতৃ দিল্লীৰ বাসিন্দা। তাহীৰা দিল্লীতে ডাঙৰ-দীঘল হৈছিল আৰু বসন্ত ভেলী স্কুলত অধ্যয়ন কৰিছিল। তেওঁ ব্ৰিটিছ স্কুলৰপৰা আই.বি. ডিপ্লমাৰে স্নাতক ডিগ্ৰী লাভ কৰিছিল।

কৰ্মজীৱন

মডেলিং:
তাহীৰাই কলেজীয়া দিনত মডেল হিচাপে নিজৰ কেৰিয়াৰ আৰম্ভ কৰিছিল। তেওঁ দিল্লীত বহুতো সম্পাদকীয়, বিজ্ঞাপন চলচ্চিত্ৰ আৰু আলোচনীৰ সামগ্ৰীৰ ফটোশ্বুটেৰে কাম আৰম্ভ কৰিছিল। তেওঁ জে.জে. ভাল্লায়াৰ গ্ৰেণ্ড ফিনালে পোষ্টাৰ আৰু প্ৰেছ বিজ্ঞাপনৰ মুখ হোৱাৰ লগতে ডব্লিউআইএফডব্লিউ (WIFW)-ত ৰেম্প ৱাকো কৰিছিল। দিল্লীৰ এগৰাকী ৰেম্প মডেল হিচাপে পৰিচিতি লাভ কৰাৰ পাছতে তেওঁ ২০১০ চনৰ ফেমিনা মিছ ইণ্ডিয়াৰ এগৰাকী ফাইনেলিষ্ট হিচাপে নিৰ্বাচিত হৈছিল।

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
চং ৰুঅ’ক্সিয়ান

চং ৰুঅ’ক্সিয়ান (ইংৰাজী: Song Ruoxian; জন্ম: ৭৭২ – ৮৩৫) চীনৰ টাং ৰাজবংশৰ এগৰাকী প্ৰখ্যাত কনফুচিয়াছ পণ্ডিত আৰু কবি আছিল। তেওঁ পাঁচগৰাকী ভগ্নীৰ ভিতৰত তৃতীয়গৰাকী আছিল, যিসকল আটাইকেইগৰাকীয়েই নিজৰ পাণ্ডিত্যৰ বাবে ৰাজকীয় দৰবাৰত চৰকাৰী কবি হিচাপে নিযুক্তি লাভ কৰিছিল। তেওঁৰ আন চাৰিগৰাকী ভগ্নী আছিল চং ৰুঅ’চিন (৭৬৮–৮২০), চং ৰুঅ’ঝাও, চং ৰুঅ’লুন আৰু চং ৰুঅ’ক্সুন।

চং ৰুঅ’ক্সিয়ান হেবেই প্ৰদেশৰ বিখ্যাত পণ্ডিত চং টিংফেনৰ কন্যা আছিল। তেওঁৰ পিতৃয়ে আটাইকেইগৰাকী কন্যাক বাল্যকালৰে পৰাই উন্নত শিক্ষা প্ৰদান কৰিছিল। ৭৮৮ চনত তেওঁ আৰু তেওঁৰ ভগ্নীসকলক ৰাজদৰবাৰলৈ নিয়া হয়, য’ত সম্ৰাটে তেওঁলোকৰ কনফুচিয়াছ দৰ্শন, ইতিহাস আৰু ধ্ৰুপদী সাহিত্যৰ জ্ঞান পৰীক্ষা কৰিছিল। আটাইকেইগৰাকী ভগ্নীয়েই এই পৰীক্ষাত অসাধাৰণ পাৰদৰ্শিতা দেখুৱাইছিল আৰু ফলস্বৰূপে তেওঁলোকক ৰাজদৰবাৰৰ চৰকাৰী বিষয়া হিচাপে নিযুক্তি দিয়া হৈছিল। তেওঁলোকে দৰবাৰৰ বিভিন্ন উৎসৱ-পাৰ্বনত কবিতা পাঠ কৰিছিল আৰু চৰকাৰী কবি হিচাপে গুৰুত্বপূৰ্ণ ভূমিকা পালন কৰিছিল। সম্ৰাটে তেওঁলোকক উচ্চ সন্মান প্ৰদান কৰিছিল আৰু তেওঁলোকক 'শিক্ষক-পণ্ডিত' বুলি সম্বোধন কৰা হৈছিল। মন কৰিবলগীয়া যে তেওঁলোকক কেতিয়াও উপপত্নী হিচাপে গণ্য কৰা হোৱা নাছিল।

সম্ৰাট জিঙঝঙৰ শাসনকালত চং ৰুঅ’ক্সিয়ানক ৰাজপ্ৰসাদৰ নথিপত্ৰ, পুথিভঁৰাল আৰু হিচাপ-নিকাচ পৰিচালনাৰ দায়িত্ব দিয়া হৈছিল। তেওঁক একেলগে 'মেট্ৰন' আৰু 'আভ্যন্তৰীণ শিক্ষাবিদ'ৰ দৰে মৰ্যাদাপূৰ্ণ পদত অধিষ্ঠিত কৰা হৈছিল।

অৱশ্যে পৰৱৰ্তী সম্ৰাট ৱেনঝঙৰ শাসনকালত চং ৰুঅ’ক্সিয়ানৰ জীৱনলৈ ঘোৰ দুৰ্যোগ নামি আহে। তেওঁৰ বিৰুদ্ধে ৰাজদ্ৰোহ বা ষড়যন্ত্ৰত লিপ্ত থকাৰ এক মিছা অভিযোগ উত্থাপন কৰা হৈছিল। সম্ভৱতঃ কোনো প্ৰতিদ্বন্দীয়ে তেওঁক ষড়যন্ত্ৰমূলকভাৱে এই গোচৰত ফঁচাই দিছিল। ইয়াৰ পৰিণতিত সম্ৰাটে তেওঁক আত্মহত্যা কৰিবলৈ আদেশ দিয়ে। অৱশ্যে পৰৱৰ্তী সময়ত সম্ৰাটে নিজৰ এই চৰম সিদ্ধান্তৰ বাবে গভীৰ অনুতাপ প্ৰকাশ কৰিছিল।

তথ্যসূত্ৰ

শ্ৰেণী:চীনা মহিলা কবি
বাহ্যিক সাহিত্য

বাহ্যিক সাহিত্য হৈছে বহিঃজগতৰ বিষয়ে বা বাহ্যিক পৃথিৱীৰ লগত জড়িত এক সাহিত্য ধাৰা। বাহ্যিক সাহিত্যই অন্বেষণ সাহিত্য, দুঃসাহসিক সাহিত্য, পাহাৰীয়া সাহিত্য আৰু প্ৰকৃতি লেখাকে ধৰি কেইবাটাও ভিন্ন উপধাৰা সামৰি লৈছে। আন এটা উপধাৰা হৈছে গাইড বুক, যাৰ প্ৰাৰম্ভিক উদাহৰণ আছিল ১৭৭৮ চনত প্ৰকাশিত থমাছ ৱেষ্টৰ লেক ডিষ্ট্ৰিক্টৰ গাইড। এই ধাৰাসমূহৰ ভিতৰত অন্বেষণ, জীয়াই থকা, পালতোলা, হাইকিং, পৰ্বতাৰোহণ, বগা পানীত নাওঁ চলোৱা, জিঅ’কেচিং বা কয়াকিং (Geocaching or Kayaking), বা প্ৰকৃতি আৰু পৰিৱেশৰ বিষয়ে লিখা আদি কাৰ্য্যকলাপ অন্তৰ্ভুক্ত। ভ্ৰমণ সাহিত্য বাহ্যিক সাহিত্যৰ সৈতে একে যদিও ভ্ৰমণ সাহিত্যত সদায় বাহিৰৰ কথাবোৰ কোৱা নহয়। অৱশ্যে দুয়োটা ধাৰাৰ মাজত বিশেষকৈ দীঘলীয়া যাত্ৰাৰ ক্ষেত্ৰত যথেষ্ট সামঞ্জস্য দেখা যায়।

ইতিহাস

হেনৰী ডেভিদ থ’ৰ’ৰ ৱাল্ডেন (১৮৫৪) এখন পুৰণি আৰু প্ৰভাৱশালী গ্ৰন্থ। যদিও এই কিতাপখন সম্পূৰ্ণৰূপে বাহিৰৰ কাম নহয় (তেওঁ সভ্যতাৰ ওচৰৰ এটা কেবিনত বাস কৰিছিল) তথাপিও তেওঁ মানুহ কিয় মৰুভূমিলৈ শিবিৰ, বেকপেক আৰু হাইকিং কৰিবলৈ ওলাই যায় তাৰ ধাৰণাবোৰ প্ৰকাশ কৰিছিল। তাৰ উদ্দেশ্য হৈছেঃ আধুনিক সমাজৰ হুলস্থুলৰ পৰা আঁতৰি আহি জীৱন সৰল কৰা। সেই সময়ৰ বাবে হেনৰী ডেভিদ থ’ৰ’ৰ এই দৃষ্টিভংগীটো আছিল নতুন। ৱাল্ডেনে বেছিভাগ বাহ্যিক লেখকৰ ওপৰত স্থায়ী প্ৰভাৱ পেলাইছে।

থ'ৰ'ৰ সাৱধানী পৰ্যবেক্ষণ আৰু দুৰ্দান্ত সিদ্ধান্তই সময়ৰ লগত ঢৌ খেলিছে। থ'ৰ'ৱে লক্ষ্য কৰা দুৰ্বলতাসমূহ অধিক প্ৰকট হোৱাৰ লগে লগে সেয়া শক্তিশালী হৈ পৰিছে। ৱাল্ডেনৰ পুখুৰীত থ'ৰৰ সেই জীৱনৰ লগত কোনো প্ৰত্যক্ষ সম্পৰ্ক নথকা বিভিন্ন ঘটনা পাছলৈ তাৰ দ্বাৰা প্ৰভাৱান্বিত হৈ পৰিছে, যেনেঃ ব্ৰিটিছ শ্ৰমিক আন্দোলন, ভাৰতৰ সৃষ্টি, নাগৰিক অধিকাৰ আন্দোলন, হিপ্পী বিপ্লৱ, পৰিৱেশ আন্দোলন, মৰুভূমি আন্দোলন আদি। আজি থ’ৰ’ৰ কথাবোৰ উদাৰবাদী, সমাজবাদী, নৈৰাজ্যবাদী, মুক্তিবাদী আৰু ৰক্ষণশীলসকলে একে অনুভূতিৰে উদ্ধৃত কৰিছে। — কেন কিফাৰ

ৰবাৰ্ট লুই ষ্টিভেনছনৰ ট্ৰেভেলছ উইথ এ ডংকি ইন দ্য চেভেনছ (১৮৭৯) আছিল তেখেতৰ চেভেনছ (ফ্ৰান্স) ভ্ৰমণৰ বিষয়ে। হাইকিং আৰু কেম্পিঙক বিনোদনমূলক কাৰ্য্যকলাপ হিচাপে উপস্থাপন কৰা প্ৰথম পৰ্যায়ৰ জনপ্ৰিয় কিতাপসমূহৰ ভিতৰত এইখন অন্যতম।

পালতোলা নৌকাচালনাৰ জগতখনত জোছুয়া স্লোকামৰ চেলিং এল'ন আৰউণ্ড দ্য ৱৰ্ল্ড (১৯০০) গ্ৰন্থখন বাহ্যিক সাহিত্যৰ এক ক্লাছিক।১৮৯৫ চনৰ এপ্ৰিল মাহত জোছুয়া স্লোকামে মেছাচুচেটছৰ বষ্টনৰ পৰা জাহাজ চলায়। চেলিং এল'ন আৰউণ্ড দ্য ৱৰ্ল্ডত তেওঁ নিজৰ প্ৰস্থানৰ বৰ্ণনা কৰে:

:মই বিশ্ব ভ্ৰমণৰ সংকল্প লৈছিলোঁ। ১৮৯৫ চনৰ ২৪ এপ্ৰিলৰ ৰাতিপুৱা বতাহ অনুকূল হোৱাৰ বাবে দুপৰীয়া মই লংগৰ ওজন কৰিলোঁ, জাহাজত উঠিলোঁ আৰু বষ্টনৰ পৰা গমন কৰিলোঁ, [...] মোৰ মাজত এটা ৰোমাঞ্চকৰ স্পন্দন অনুভূত হৈছিল। .. মই অনুভৱ কৰিলোঁ যে পিছলৈ ঘূৰি যোৱাৰ এতিয়া আৰু সকাম নাই। মই এক দুঃসাহসিক অভিযানত জড়িত হৈ আছোঁ, আৰু ইয়াৰ অৰ্থ মই ভালদৰে বুজি পাইছোঁ।

তিনি বছৰতকৈও অধিক সময়ৰ পাছত ১৮৯৮ চনৰ ২৭ জুনত তেওঁ বিশ্ব প্ৰদক্ষিণ কৰি ৪৬,০০০ মাইল (৭৪,০০০ কিলোমিটাৰ)তকৈ অধিক দূৰত্বত থকা ৰোড আইলেণ্ডৰ নিউপ’ৰ্টলৈ উভতি যায়।

১৯৯৭ চনত আমেৰিকা যুক্তৰাষ্ট্ৰ ভিত্তিক অলাভজনক কাৰ্যসূচী হিচাপে ৰাষ্ট্ৰীয় আউটড’ৰ বুক বঁটা প্ৰতিষ্ঠা কৰা হৈছিল যিয়ে প্ৰতি বছৰে বাহ্যিক লেখা আৰু প্ৰকাশনৰ ক্ষেত্ৰত শ্ৰেষ্ঠ বিবেচিত হোৱা লোকসকলক সন্মান জনায়।

তথ্যসূত্ৰ

শ্ৰেণী:সাহিত্য
ৰাজশ্ৰী দেশপাণ্ডে

ৰাজশ্ৰী দেশপাণ্ডে (ইংৰাজী: Rajshri Deshpande) এগৰাকী ভাৰতীয় অভিনেত্ৰী। পান নলিনৰ নাট্যধৰ্মী চলচ্চিত্ৰ এংগ্ৰী ইণ্ডিয়ান গডেছেছত আগবঢ়োৱা অভিনয়ৰ বাবে তেওঁ আন্তৰ্জাতিক স্বীকৃতি লাভ কৰিছিল। ইয়াৰ পিছত তেওঁ ছনাল কুমাৰ শশীধৰণৰ ছবি ছেক্সী দুৰ্গাত নাম-চৰিত্ৰত অভিনয় কৰে আৰু নেটফ্লিক্স ধাৰাবাহিক চেক্ৰেড গেমছত কৰা অভিনয়ৰ বাবে সমালোচকৰ প্ৰশংসা লাভ কৰে। ২০২৩ চনত ধাৰাবাহিক ট্ৰায়েল বাই ফায়াৰত আগবঢ়োৱা অভিনয়ৰ বাবে দেশপাণ্ডেয়ে ২০২৩ চনৰ ফিল্মফেয়াৰ অ’টিটি এৱাৰ্ডছত ড্ৰামা ছিৰিজৰ শ্ৰেষ্ঠ অভিনেত্ৰীৰ বঁটা লাভ কৰে।

প্ৰাৰম্ভিক জীৱন

ৰাজশ্ৰী দেশপাণ্ডেৰ জন্ম মহাৰাষ্ট্ৰৰ ঔৰংগাবাদৰ এটা শ্ৰমিক শ্ৰেণীৰ পৰিয়ালত হৈছিল। তেওঁ তিনিজন সহোদৰৰ ভিতৰত আটাইতকৈ সৰু। তেওঁ চিম্বায়’ছিছ ল স্কুলৰপৰা আইন বিভাগত স্নাতক ডিগ্ৰী আৰু চিম্বায়’ছিছ ইণ্টাৰনেশ্যনেল ইউনিভাৰ্চিটিৰপৰা বিজ্ঞাপন বিভাগত স্নাতকোত্তৰ ডিগ্ৰী লাভ কৰে। আৰম্ভণিতে নিজকে স্বাৱলম্বী কৰিবলৈ তেওঁ বিজ্ঞাপন উদ্যোগত কাম কৰিছিল যদিও সোনকালেই অভিনয়ৰ প্ৰতি আকৰ্ষিত হয়। মুম্বাইৰ হুইচলিং উডছ ইণ্টাৰনেশ্যনেলৰপৰাও তেওঁ চলচ্চিত্ৰ নিৰ্মাণৰ ডিপ্লমা লাভ কৰিছে।

কৰ্মজীৱন

দেশপাণ্ডেয়ে ২০১২ চনত আমিৰ খান অভিনীত ছবি তালাছত এটা সৰু চৰিত্ৰৰ জৰিয়তে বলীউডত আত্মপ্ৰকাশ কৰে। তাৰ পিছত তেওঁ টেলিভিছনলৈ মুখ কৰে আৰু ২০১৩ চনত কুছ তো ল’গ কহেংগে আৰু ২৪: ইণ্ডিয়াত অভিনয় কৰে। পৰৱৰ্তী সময়ত তেওঁ ছলমান খানৰ ছবি কিকত এটা সৰু চৰিত্ৰত অভিনয় কৰি পুনৰ ডাঙৰ পৰ্দালৈ উভতি আহে। ২০১৫ চনত তেওঁ মালয়ালম ছবি হাৰামত দুটাকৈ চৰিত্ৰত অভিনয় কৰিছিল। হিন্দী চিনেমাৰ ক্ষেত্ৰত পান নলিনৰ ছবি এংগ্ৰী ইণ্ডিয়ান গডেছেছত লক্ষ্মীৰ চৰিত্ৰত কৰা অভিনয়ে তেওঁক এক বৃহৎ মঞ্চ প্ৰদান কৰে। আৰু ৰোম চলচ্চিত্ৰ মহোৎসৱত পিপলছ চয়েচ এৱাৰ্ড লাভ কৰিছিল। ২০১৭ চনত দেশপাণ্ডেয়ে ছনাল কুমাৰ শশীধৰণৰ ছবি ছেক্সী দুৰ্গাত মুখ্য চৰিত্ৰত অভিনয় কৰিছিল, যিখনে ৰটাৰডাম চলচ্চিত্ৰ মহোৎসৱত টাইগাৰ এৱাৰ্ড জিকিছিল।

২০১৮ চনৰ জানুৱাৰী মাহত জেমছ ৱাটকিন্সৰদ্বাৰা পৰিচালিত বিবিচি ৱানৰ ধাৰাবাহিক মেকমফিয়াৰ জৰিয়তে দেশপাণ্ডেয়ে ডিজিটেল জগতত আত্মপ্ৰকাশ কৰে। ইয়াৰ পিছত তেওঁ অনুৰাগ কাশ্যপৰ পৰিচালনাত নেটফ্লিক্সৰ ধাৰাবাহিক চেক্ৰেড গেমছত অভিনয় কৰে। ধাৰাবাহিকখনত তেওঁ সুভদ্ৰা নামৰ চৰিত্ৰ এটাত অভিনয় কৰিছিল আৰু নৱাজুদ্দিন চিদ্দিকীৰ চৰিত্ৰটোৰ পত্নী হিচাপে তেওঁৰ অভিনয়ৰ বাবে প্ৰশংসিত হৈছিল। ধাৰাবাহিকখনত এটা নগ্ন যৌন দৃশ্য থকাৰ বাবে একাংশ দৰ্শকে তেওঁক পৰ্ণ ষ্টাৰ বুলি অভিহিত কৰাত এক বিতৰ্কৰ সৃষ্টি হৈছিল। অভিনেত্ৰীগৰাকীয়ে ইয়াৰ প্ৰত্যুত্তৰত কৈছিল যে তেওঁ কোনো ভুল কাম কৰা নাই।

২০২৫ চনত দেশপাণ্ডেয়ে সত্যশোধক ছবিত আগবঢ়োৱা অভিনয়ৰ বাবে মাৰাঠী চিনেমাৰ শ্ৰেষ্ঠ অভিনেত্ৰীৰ ফিল্মফেয়াৰ সমালোচক বঁটা লাভ কৰে।

তথ্যসূত্ৰ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:মাৰাঠী চলচ্চিত্ৰৰ অভিনেত্ৰী
মই মাটিৰ নাভিত কাণ থৈ শুনিছোঁ

মই মাটিৰ নাভিত কাণ থৈ শুনিছোঁ সাহিত্য অকাডেমি যুৱ বঁটা প্ৰাপক কবি বিজয় শংকৰ বৰ্মনৰ কাব্য সংকলন। অসম পাবলিচিং কোম্পানীয়ে প্ৰকাশ কৰা সংকলনখনৰ প্ৰথম প্ৰকাশ ২০২০ চনৰ ডিচেম্বৰত।

উদ্ধৃতি

"তেজ আৰু ঘামবোৰকৰং আৰু পানী বুলি মানি লোৱা চিত্ৰকৰ ক'ব নোৱাৰাকৈ বুৰেনিজৰ আবুৰত।"
টকৌপাতে বিচি থকা ৰাতিৰ জোনটো দেখিছোঁজোনাকী পৰুৱাও দেখিছোঁজোনাক দেখা নাই
মৰাৰ পাছতো নিলিখা সেই কবিতাই এঙাৰ খুচৰি মোক বিচাৰি ফুৰিব
মোৰ পৃথিৱীখন ভূগোলত নাই। মোৰ পৃথিৱীখন আখৰতো নাই।
মই মাটিৰ নাভিত কাণ থৈ শুনিছোঁতপত হৈ অহা বতাহজাকৰ কপালত হাত থৈ উমান লৈছোঁ
অ' কবিতা নিলিখা মানুহআনে দেখাকৈকবিতাৰ ক-টোও শুনিব নিবিচৰা মানুহতোমাৰ ভিতৰৰ কবিজনৰ পৰা তুমিকেনেকৈ পলাই ফুৰিবা
বিছাই কুটি ফুটা কৰা কুঁহিপাতৰ মাজেদি সৰকি আহিছে ৰ'দ
উভতি বোৱা চকুলোত আঙুলি তিয়াইচিঞৰি উঠা গানবোৰজ্বলি থকা বুকুৰ হাড়ত হাত সেকিভিজি উঠা মানুহবোৰেদলং এখন সাজিছে

উৎস

শ্ৰেণী:অসমীয়া গ্ৰন্থ
শ্ৰেণী:অসমীয়া কবিতা সংকলন
ঊষাদেৱী ভোছলে

ড॰ ঊষাদেৱী নৰেন্দ্ৰ ভোছলে হৈছে এগৰাকী ভাৰতীয় গণিতজ্ঞ, শিক্ষাবিদ আৰু গৱেষক। তেখেতে বীজগণিতীয় জ্যামিতিৰ বিশেষভাৱে গৱেষণা কৰিছে। তেখেতে moduli spaces of bundlesত অধ্যয়ন কৰিছে।

সদস্য

FASc, FNASc, and VBACৰ আন্তঃৰাষ্ট্ৰীয় সমিতিৰ সদস্যা।
ভোছলে,ঊষা এন. (১৯৮৬): Nets of quadrics and vector bundles on a double plane. Math. Zeit.192, 29–43
ভোছলে,ঊষা এন. (১৯৯২), Generalised parabolic bundles and applications to torsion-free sheaves on nodal curves.Ark. Mat. 30 187–215
ভোছলে,ঊষা এন. (১৯৮৯), Ramanathan, A.: Moduli of parabolicG-bundles on curves. Math. Z.202, 161–180
ভোছলে,ঊষা (১৯৯৯). VECTOR BUNDLES ON CURVES WITH MANY COMPONENTS. Proceedings of the London Mathematical Society, 79(1), 81-106.
ভোছলে,ঊষা এন. (১৯৯৫), Representations of the fundamental group and vector bundles,Math. Ann.302 601–608

বঁটা আৰু সন্মান

২০০০ চনত ৰামাস্বামী স্মাৰক বঁটা।
২০১০ চনত স্ত্ৰী শক্তি বিজ্ঞান সন্মান বঁটা।
আমেৰিকান গাণিতিক সমাজৰ সভ্য নিৰ্বাচিত।
মাৰ্কুছৰ "Who's Who"ত এগৰাকী আগশাৰীৰ শিক্ষাবিদ আৰু গৱেষক হিচাপে চিহ্নিত।

ব্যক্তিগত জীৱন

১৯৭৬ চনত নৰেন্দ্ৰ বলৰামজী ভোছলেৰ লগত তেখেতে বৈবাহিক জীৱন আৰম্ভ কৰে। চন্দ্ৰশেখৰ আৰু তৃপ্তি তেওঁলোকৰ সন্তান।
তেখেতৰ গণিতৰ উপৰিও তেখেতৰ চিত্ৰাংকন, কিতাপ পঢ়া আৰু সংগীতত ৰাপ আছে। বৰ্তমান তেখেত মুম্বাইৰ বাসিন্দা।

তথ্যসূত্ৰ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় গণিতজ্ঞ
শ্ৰেণী:ভাৰতীয় মহিলা গণিতজ্ঞ
গীতাশ্ৰী তামুলী

গীতাশ্ৰী তামুলী অসমৰ এগৰাকী লেখিকা৷ তেওঁ বি. বৰুৱা কলেজৰ অসমীয়া বিভাগৰ অধ্যাপক৷

উদ্ধৃতি

সাহিত্য আৰু সমালোচনা
অষ্টাদশ শতিকাৰ সামৰণি পৰ্যন্ত ঔপনিৱেশিক ইংৰাজ শাসকসকলে ভাৰতত ইংৰাজী শিক্ষা প্ৰচলনৰ বাবে কোনো উদ্যোগ লোৱা নাছিল। বৰঞ্চ চৰকাৰী বিষয়াসকলকহে ভাৰতীয় ভাষাসমূহ শিকি লোৱাৰ বাবে নিৰ্দেশ দিছিল।
অসমীয়া প্ৰাচীন সাহিত্যত ৰসৰ পৰিস্ফুটনৰ প্ৰতি কবিসকলৰ বিশেষ ধ্যান থাকিলেও ৰসতত্ত্বৰ আলোচনা পোৱা নাযায়।
আধুনিক সমালোচক হ'বৰ কাৰণে যেনেকুৱাখিনি মানসিক সম্বলৰ আৱশ্যক, সকলোখিনি বাণিকান্ত কাকতিৰ আছিল। সৰুটিৰে পৰা তেওঁ আশাশুধীয়া ছাতৰ; বিশেষকৈ ভাষা-সাহিত্যৰ সৌন্দৰ্যৰ প্ৰতি তেওঁৰ চকু কম বয়সৰে পৰা। সকলো কথাৰ তললৈকে ভেদ কৰিব পৰা আৰু তাৰ মৌলিক কথা আৰু গুণবোৰ পলকতে চালি-জাৰি উলিয়াব পৰা শক্তি গভীৰ জ্ঞানান্বেষী বিদ্যাৰ্থীৰূপেই তেওঁ আহৰণ কৰিছিল।
বাণীকান্ত কাকতিৰ সাহিত্য-সমালোচনাৰ অধ্যয়নত ঔপনিৱেশিক পটভূমি আৰু জাতীয়তাবাদী প্ৰতিৰোধ এই দুয়োটা শক্তিৰ সবল উপস্থিতি ধৰা পৰে। তেওঁ ব্যৱহাৰ কৰা সাহিত্যিক-নন্দনতাত্ত্বিক পৰিভাষাসমূহ চালে ধাৰণা হয় কাকতি মূলতঃ পশ্চিমীয়া সাহিত্যশালত গঢ় লোৱা চিন্তক।
বেজবৰুৱাৰ জীৱনচৰ্যাৰ কেন্দ্ৰীয় ধাৰণা অসম আৰু অসমীয়া নামৰ পৰিচয় দুটাৰ জন্ম আধুনিকতাৰ উদ্‌দ্গমৰ সৈতে জড়িত হৈ আছে।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:জীৱিত ব্যক্তি
শ্ৰেণী:অসমীয়া শিক্ষাবিদ
শ্ৰেণী:অসমীয়া সাহিত্যিক
ভোমোৰা (বৃক্ষ)

ভোমোৰা (বৈজ্ঞানিক নাম:Terminalia bellirica; অন্য নাম: বহেৰা; বড়ো: ভোওৰা; ৰাভা: ভাওৰাই) এবিধ ডাঙৰ আকাৰৰ পৰ্ণপাতী বনৰীয়া গছ। প্ৰধানকৈ দক্ষিণ আৰু দক্ষিণ পূব এছিয়াৰ বনাঞ্চলত এই গছবিধ পোৱা যায়। উজনি আৰু নামনি অসমৰ বনাঞ্চলত এই গছবিধ দেখা পোৱা যায়।

বিৱৰণ

ভোমোৰা গছৰ বাকলি ধোৱাঁবৰণীয়া অথবা মদৰুৱা। বাকলিৰ উপৰিভাগৰ পৰা সৰু সৰু নিকৰি ওলাই থাকে। বাকলিৰ ভিতৰভাগ হালধীয়া।

এই গছৰ ঠাৰিবোৰৰ আগভাগত পাতবোৰ থুপপাতি ওলায়। পাতৰ আকাৰ দীঘলীয়া আৰু বহল চানেকীয়া। পাতখিলাৰ আগফালে ক্ৰমে জোঙা হৈ পৰে। এই গছৰ ফুলবোৰ সেউজ-বুলীয়া অথবা হালধীয়া। ফলৰ আকৃতি দীঘলীয়া।

ব্যৱহাৰ

ভোমোৰাৰ ফলৰ ঔষধি গুণ আছে বুলি জনা যায়। আমলখি আৰু শিলিখাৰ লগত ভোমোৰাৰ ফলৰ গুৰি মিলাই ত্ৰিফলা প্ৰস্তুত কৰা হয়।

তথ্যউৎস

শ্ৰেণী:বৃক্ষ
শ্ৰেণী:অসমৰ উদ্ভিদ
পালি ভাষা

alt=|
পালি (/ˈpɑːli/) হৈছে ভাৰতীয় উপমহাদেশৰ এটা থলুৱা মধ্য ভাৰত-আৰ্য লিটাৰ্জিকেল ভাষা। বৌদ্ধ ধৰ্মৰ পালি কেনন বা টিপিটকৰ ভাষাৰ লগতে থেৰাবাদ বৌদ্ধ ধৰ্মৰ পবিত্ৰ ভাষা হিচাপে এই ভাষাৰ বহুল অধ্যয়ন হোৱা দেখা যায়। প্ৰাৰম্ভিক কালত ইয়াক ব্ৰাহ্মী লিপিৰে লিখা হৈছিল।

ব্যুৎপত্তি

থেৰাবাদ কেননৰ ভাষাৰ নাম হিচাপে ‘পালি’ শব্দটো ব্যৱহাৰ কৰা হয়। এই শব্দটোৰ উৎপত্তি ধাৰাভাষ্যমূলক পৰম্পৰাত হোৱা যেন লাগে, য'ত পালি (উদ্ধৃত মূল পাঠ্যৰ শাৰীৰ অৰ্থত) পাণ্ডুলিপিত ইয়াৰ পিছত অহা ধাৰাভাষ্য বা স্থানীয় ভাষাৰ অনুবাদৰ পৰা পৃথক কৰা হৈছিল। কে.আৰ.নৰ্মানে কৈছে যে ইয়াৰ উত্থান পালি-ভাস যৌগটোৰ ভুল বুজাবুজিৰ ওপৰত ভিত্তি কৰি কৰা হৈছিল, পালিক এটা বিশেষ ভাষাৰ নাম হিচাপে ব্যাখ্যা কৰা হৈছিল।

সেই হিচাপে ভাষাটোৰ নামটোৱে বিভিন্ন বয়সৰ পণ্ডিতসকলৰ মাজত কিছু বিতৰ্কৰ সৃষ্টি কৰিছে; কিয়নো ভাষাটোৰ নামৰ ক্ষেত্ৰত "আ" আৰু "অ" দুয়োটাৰ ব্যৱহাৰ পোৱা যায়, ইয়াৰোপৰি "ল" আখৰৰ ব্যৱহাৰৰ ক্ষেত্ৰটো হস্ৰ আৰু দীৰ্ঘ উচ্চাৰণৰ পাৰ্থক্য বিদ্যমান। (দুয়োটা ISO 15919/ALA-LC ৰেণ্ডাৰ, Pāḷi ত দেখা যায়) কিন্তু আজিলৈকে শব্দটোৰ কোনো এটা মানক বানান নাই আৰু চাৰিওটা সম্ভাৱ্য বানান পাঠ্যপুথিত পোৱা যায়। আৰ চি চিল্ডাৰ্ছে এই শব্দৰ পাৰ্থক্যক শব্দ "শৃংখলা" ​​বুলি কৈছে লগতে তেওঁ উল্লেখ কৰিছে ভাষাটোৱে "ইয়াৰ ব্যাকৰণগত গঠনৰ নিখুঁততাৰ ফলস্বৰূপে উপনামটো বহন কৰে।"

পাণ্ডুলিপি

পালি ভাষাক সাধাৰণতে প্ৰাচীন ভাষা হিচাপে স্বীকৃতি দিয়া হৈছে যদিও এইভাষাত লিখিত আদিম যুগৰ কোনো এপিগ্ৰাফিক বা পাণ্ডুলিপিৰ প্ৰমাণ এতিয়ালৈকে জীয়াই থকা নাই। এই শিলালিপিসমূহ সাধাৰণতে পালি কেনন আৰু অ-কেননিক গ্ৰন্থসমূহৰ চুটি অংশৰে গঠিত। শ্ৰীলংকা আৰু দক্ষিণ-পূব এছিয়াৰ পৰা অহা আটাইতকৈ পুৰণি জ্ঞাত পাণ্ডুলিপিসমূহ ত্ৰয়োদশ-পঞ্চদশ শতিকাৰ, ইয়াৰ উদাহৰণ কমেইহে আছে। ৪০০ বছৰতকৈ পুৰণি অতি কম সংখ্যক পাণ্ডুলিপিহে বৰ্তমানো অক্ষত অৱস্থাত আছে আৰু চাৰিটা নিকায়ৰ সম্পূৰ্ণ পাণ্ডুলিপি কেৱল সপ্তদশ শতিকা আৰু তাৰ পিছৰ উদাহৰণতহে উপলব্ধ।

ধ্বনিব্যৱস্থা

স্বৰধ্বনি

সম্মুখ
কেন্দ্ৰীয়
পশ্চাৎ
সংবৃত
ই
ঈ

উ
ঊ
মধ্য
এ ,
অ
ও ,
বিবৃত

আ

ব্যঞ্জনধ্বনি

উভয়ৌষ্ঠ্য
দন্ত্য
দন্তমূলীয়
মূৰ্ধন্য জিহ্বাগ্ৰ্য-পশ্চাৎ-দন্তমূলীয়
জিহ্ব্য-পশ্চাৎ-দন্তমূলীয়
কণ্ঠনালীয়
স্পৰ্শ
নাসিক্য
ম
[n̪]}
ণ
ঞ
(ঙ )

অঘোষ
অঘোষ
প
ত
ট
চ
ক

ঘোষ
ফ
থ
ঠ
ছ
খ

ঘোষ
অঘোষ
ব
দ
ড
জ
গ

ঘোষ
ভ
ধ
ঢ
ঝ
ঘ

ঊষ্ম

স

হ
নৈকট্য
মধ্য

ৰ
য

পাৰ্শ্বীয়

ল
(ঌ )

ঘোষ

(ৡ )

তথ্যসূত্ৰ

শ্ৰেণী:ভাষা
শ্ৰেণী:ভাৰতৰ ধ্ৰুপদী ভাষা
ব্ৰাজুকা

ব্ৰাজুকা হ'ল ২০১৪ চনৰ ফিফা বিশ্বকাপ ফুটবলৰ অফিচিয়েল মেচ বল (match ball)। ইয়াক এডিডাচ (Adidas) নামৰ কোম্পানীটোৱে তৈয়াৰ কৰিছে। উল্লেখযোগ্য যে এডিডাচ হৈছে ফিফা ৰ অফিচিয়েল বল যোগানকাৰী আৰু ই ১৯৭০ চনৰ পৰা বল যোগান ধৰি আহিছে। ইয়াৰ লগতে থকা অন্য দুটা পছন্দ হ'ল বছা ন'ভা (Bossa Nova) (১৪.৬% ভোট) আৰু কাৰ্নেলভেলেচা (Brazilian carnival) (৭.৬% ভোট)। বলটোৰ ওজন হৈছে ৪৩৭ গ্ৰাম আৰু ইয়াৰ পৰিধি ৬৯ চেমি। বলটো ছয়টা পলিইউৰিথিন কপাটৰ দ্বাৰা তাপীয় বন্ধনেৰে তৈয়াৰী; কপাট সংখ্যাৰ হ্ৰাসে বলটোৰ স্থিৰতা বৰ্ধিত কৰে বুলি প্ৰতিপন্ন কৰিছে।

অংকন

ব্ৰাজিলক প্ৰতিনিধিত্ব কৰিবলৈ ইয়াৰ ভিন্নৰঙী অংকন আছে।

নিৰ্মাণ

ব্ৰাজুকা বলটো চীন দেশত তৈয়াৰী। বলটোৰ মূল নিৰ্মাণকাৰী হ'ল টাইপে(Taipei)-স্থিত Long Way Enterprise, যিয়ে তেওলোকৰ ছেনঝেন(Shenzhen), গুৱাংডং প্ৰদেশ(Guangdong), চীন-ৰ সহকাৰী YaYork Plastic Products-ত বলটো তৈয়াৰ কৰিছিল। এই কোম্পানীটো ১৯৯৭ চনৰ পৰা এডিডাচ বলৰ নিৰ্মাণ কাৰ্যত জড়িত হৈ আছে।
যিয়েই নহওক, Long Way কোম্পানীটোৱে বলটোৰ উৎকৃষ্ট তাগিদা ঢুকি পাব নোৱাৰিলে। দ্বিতীয় যোগানকাৰী কোম্পানী Forward Sports(ছিয়ালকোট, পাকিস্তান-স্থিত)-ক বলটোৰ নিৰ্মাণত সহায় কৰিবলৈ মাতি অনা হ'ল

বাহ্যিক সংযোগ

Adidas
ইউটিউবত এডিডাচ ব্ৰাজুকা ৱৰ্ল্ড কাপ ২০১৪ নিৰ্মানৰ ভিডিঅ'

তথ্য সংগ্ৰহ

শ্ৰেণী:ফুটবল
শ্ৰেণী:ফিফা বিশ্বকাপ